NaiveNeuron/SloPal huggingface dataset:
Počiatek, Ján, minister dopravy, výstavby a regionálneho rozvoja SR (2015-09-22):
Ďakujem za slovo. Vážený pán predsedajúci, vážené dámy, vážení páni, návrh zákona predstavuje nástroj na legislatívne zabezpečenie národného projektu Jednotný informačný systém v cestnej doprave – Elektronické služby v doprave v rámci Operačného programu Informatizácia spoločnosti, ktorý je spolufinancovaný z Európskeho fondu regionálneho rozvoja. Hlavným účelom projektu je vytvorenie komplexného informačného systému, ktorý zabezpečí efektívne riadenie, evidenciu a kontrolu výkonu štátnej správy na úseku cestnej dopravy, konkrétne v oblasti správy autoškôl, v oblasti správy technických služieb a v oblasti riadenia odborných spôsobilostí v cestnej doprave. Súčasťou predloženého návrhu zákona sú aj sprievodné novely zákonov, ktoré súvisia s jednotným informačným systémom v cestnej doprave. Zároveň návrh zákona obsahuje aj návrhy čiastkových úprav novelizovaných zákonov, ktoré vyplývajú z aplikačnej praxe. Ďakujem za slovo, skončil som.
Bugár, Béla, podpredseda NR SR (2011-03-23):
Nech sa páči, pán poslanec Rafaj, môžete reagovať na faktické poznámky.
Laššáková, Jana, podpredsedníčka NR SR (2013-09-03):
Teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Matovič. Končím možnosť prihlásiť sa do rozpravy ústne. Nech sa páči, pán poslanec, máte slovo.
J. Halecký, poslanec: (2009-03-11):
V súvislosti s tým by som chcel odpovedať hneď aj na otázku a na konštatovanie pani prof. Tóthovej, s jej názormi sa plne stotožňujem a myslím, že toto, čo tu argumentovala, môžem len s tým súhlasiť. K reakcii na pána poslanca Pada chcem pripomenúť, že pokiaľ, čo sa týka skráteného legislatívneho konania, že pokiaľ dôjde zákon v 15-dňovej lehote pred konaním schôdze do parlamentu, musí byť zaradený, či je protikrízový, či je, neviem, aký charakter má, pretože legislatíva nepozná mimoriadne zasadnutie, riadne, pred parlamentom je tu zákon či proti hluku, alebo v niečom inom, musí byť prerokovaný. Čo sa týka toho, čo je reformné alebo čo je skôr protikrízové v tejto novele zákona o sociálnom poistení, chcem povedať toľko, že reformné je to, že sa presadilo niečo, čo sa nemôže presadiť 10 rokov. To je reformné. Päťstotisíc ľudí hovorí, že treba, žiadajú si to zo životných dôvodov, pretože zahynú, a teraz sa to presadí v tejto dobe, myslím, že je to reformné, aj keď hlavne za ekonomický a finančnoreformný prvok pokladám zníženie príspevku do fondu solidarity. Zníženie príspevku o viacej ako 100 % je reformné. Je vlastne protikrízové, pretože znížiť náklady... (Prerušenie vystúpenia časomierou.)
Laššáková, Jana, podpredsedníčka NR SR (2012-12-13):
Pán poslanec Halúz, nech sa páči.
Paška, Pavol, predseda NR SR (2013-02-05):
Hlasujeme o bode 8. (Hlasovanie.) 141 prítomných, 80 za, 11 proti, 49 sa zdržalo, 1 nehlasoval. Tento bod sme schválili.
Figeľ, Ján, podpredseda NR SR (2015-09-17):
Na vystúpenie pána poslanca je sedem faktických poznámok. Nech sa páči, Mikuláš Huba.
Bugár, Béla, podpredseda NR SR (2017-12-06):
Pán poslanec Heger, nech sa páči, môžte reagovať na faktické.
Blanár, Juraj, podpredseda NR SR (2023-05-17):
Teraz sa slova ujme pán poslanec Štefan Kuffa a po ňom sa pripraví pán poslanec Mazurek. Nech sa páči.
Z. Kramplová, ministerka pôdohospodárstva SR: (2008-05-15):
K dnešnému dňu ministerstvo pôdohospodárstva eviduje 8 podaní, z toho je 1 sťažnosť, 1 petícia a 6 podaní smerujúcich na konanie štátneho podniku Lesy Slovenskej republiky, štátny podnik, Banská Bystrica a jeho odštepných závodov. V doručenej sťažnosti, tej jednej, ktorú evidujeme, sa sťažovateľka sťažuje na vykonávanie ťažby na odštepnom závode Šaštín – Stráže a táto vec bola postúpená vecne príslušnému orgánu štátnej správy lesného hospodárstva, a to Krajskému lesnému úradu Bratislava na prešetrenie. Pokiaľ ide o petíciu, ktorú evidujeme, petícia bola doručená z obce Liptovský Trnovec vo veci nesúhlasu so zámenou lesných pozemkov v oblasti Liptovskej Mary. Táto záležitosť bola aj medializovaná a na základe prešetrenia tejto petície bol pozastavený návrh na vklad tejto zmluvy do katastra nehnuteľností. Okrem toho na štátnom podniku Lesy sa riešilo k 30. 4. 2008 62 podaní, z toho 29 bolo anonymných podaní a z nich 38 smerovalo k odštepným závodom. Tieto podania, ak vás to zaujíma, môžem vám povedať, aj čoho sa týkali tieto podania, ktoré sú evidované na Lesoch Slovenskej republiky. Týkali sa rozkrádania majetku v štátnom a inom vlastníctve, hospodárenia s finančnými prostriedkami, zneužitia funkcie na obohatenie, prieťahov vo vybavovaní záležitostí občanov, verejnej súťaže a usporiadania vlastníckych a užívacích práv. Ďakujem. Skončila som.
Krajčí, Marek, poslanec NR SR (2022-10-25):
Ďakujem pekne za slovo. Ja chcem len malinký komentár k tej poisťovni Union. Ja osobne som toho názoru, že naozaj to ide o veľmi dobrú poisťovňu a úprimne, pokiaľ teda nebude dovtedy zavedený unitár, tak Union, poisťovňu Union by som chcel vidieť na našom trhu. Problém tejto poisťovne, pre ktorú ona zvažuje odchod z nášho trhu, je však najmä ten, že má nedostatok poistencov, a preto z roka na rok vlastne využíva relatívne agresívnu kampaň, aby si tento stav svojich poistencov zvýšila. Ide najme o to, že zazmluvňuje externé organizácie, ktoré, ktoré potom za provízie v podstate niekedy, až by som povedal, takým naozaj sofistikovaným spôsobom sa snaží prepoistiť čo najviac ľudí do tejto poisťovne. Stáva sa z toho už v podstate vážny fenomén, ktorý hovorí o tom, že sú najmä nízkopríjmoví ľudia, ktorí žijú najmä buď v tých osadách, ktorí sa každoročne práve kvôli tomuto prepoisťujú, a spôsobuje to celému systému absolútne zbytočné financie. A ďalší problém je ten, že poisťovňa Union teraz v rámci tohto konkurenčného boja dokonca benefity sľúbila všetkým tým aj, ktorí nebudú mať absolvované preventívne prehliadky. Čo ja považujem za obrovskú chybu, pretože deformuje to ten systém. Tie benefity boli naviazané úplne správne na absolvovanie preventívnych prehliadok a tým pádom sme motivovali poistencov, aby sa starali o svoje zdravie. Union sa naozaj tento rok znížila k tomu, že toto vypustila, čo sa mi zdá aj v rámci tej kampane, že to bolo nefér. Opäť hovorím, nebudem rád, keď odíde, ale najväčší problém, keď odíde, že predá svoj kmeň, bude to, že nemá dostatočné množstvo poistencov.
Podmanický, Ján, poslanec NR SR (2012-08-10):
Budeme teraz hlasovať o návrhu 9 pána poslanca Mihála.
Beblavý, Miroslav, poslanec NR SR (2015-05-06):
Ďakujem pekne. Keď sme svedkami toho, ako sa neustále posúvajú hranice a pravidlá a ako sa akceptuje neakceptovateľné, tak je naozaj prirodzená tendencia to ignorovať alebo jednoducho preto, že vieme, že to nezmeníme, respektíve na to, aby sme to zmenili, musíme zmeniť pomer síl a moci v tomto parlamente, ale nie je to správne. A ja chcem poďakovať pánovi poslancovi Hlinovi za to, že v tomto prípade – a určite nielen v tomto prípade – dbá na to, aby upozornil na nenormálnosť takejto situácie, akej sme svedkami. Naozaj, na nenormálnosť toho, že člen vlády, ktorý musí odísť po opakovaných škandáloch a je v podstate vyhodený premiérom takmer na hodinu, sa má stať členom tohto zboru, ktorý by mal byť jedným z najváženejších zborov v tejto krajine, ale dnes nie je, aj práve kvôli takýmto veciam. A to, že to nie je normálne, to, že to nie je správne, nesúvisí len s tým, do akých výborov ho teraz zaradíme, ale súvisí celkovo s jeho prítomnosťou tu. Ja som nepočul žiadnu výzvu žiadneho predstaviteľa vlády alebo parlamentného vedenia zo strany SMER-u voči pánovi poslancovi Pavlisovi, aby sa vzdal svojho mandátu. To, či by on tej výzve vyhovel alebo nevyhovel, je otázka na neho, ale strana SMER sa nijakým spôsobom nedištancovala od jeho návratu sem, naopak, vyzdvihuje ho ako popredného odborníka, ktorý pravdepodobne po ďalších parlamentných voľbách by sa mal opäť dostať do najvýznamnejších ústavných funkcií. Považujem to za nesprávny postup. Myslím si, že pán minister Pavlis za veľmi krátke obdobie stihol vyrobiť toľko škandálov, že je jasné, že verejná moc je pre neho len nástrojom na získavanie súkromných výhod, a taký človek nemá čo hľadať nielen vo vláde, ale ani v inej verejnej funkcii. Ďakujem.
Kotleba, Marian, poslanec NR SR (2018-05-29):
Pán poslanec Blanár, no, musím úprimne povedať, že som čakal od vás viac. Vzhľadom na váš intelekt, vzhľadom na vaše postavenie v najväčšej vládnej strane som čakal skutočne viac ako len naozaj zúfalé hľadanie výhovoriek, prečo sa to nedá, prečo to nemôžte podporiť, prečo je to také veľmi zlé a nepriechodné. A hlavne, pán poslanec, vy nie ste bezvýznamný opozičný poslanec, ktorý sám nevie nič zmeniť. Nie ste ani člen opozičnej strany, opozičného klubu, ktorý proste je v menšine. Vy ste významný poslanec najväčšej vládnej strany, podpredseda najväčšej vládnej strany SMER, a vy keď rozprávate, že chceli by sme, mali by sme, malo to niekam smerovať, malo to niekam sa dotiahnuť, tak to naozaj skutočne vyzerá z vašich úst ako čisté alibi, ako čistý alibizmus, pretože SMER je vo vláde na Slovensku už viac ako desať rokov, z toho ste mali štyri roky jednofarebnú vládu, a keby ste chceli, tak ste všetky tieto veci, o ktorých ste rozprávali, mohli dávno zrealizovať. Ale vy ste sa len obmedzili na kritiku našej opozičnej iniciatívy, nášho opozičného návrhu, a preto mi príde, že je to z vašej strany veľmi slabé, pán poslanec. Veľmi slabé. A úprimne, úprimne ja som sa aj tešil na vaše vystúpenie, lebo však ja som vás sledoval aj ako kolegu župana a čakal som skutočne viac. No, žiaľ.
Bugár, Béla, podpredseda NR SR (2010-12-08):
Pani poslankyňa Sabolová, nech sa páči, môžete reagovať.
K. Tóthová, poslankyňa: (2005-09-27):
Pán poslanec Brocka, ja som skutočne nehovorila, že netreba riešiť, práve naopak, treba riešiť tie rozdiely, treba nájsť tie financie, nemôže to byť tak ďalej a, samozrejme, som poukázala na to, že vláda má menšie možnosti, keď privatizovala strategické podniky, hoci sme upozorňovali, že to bude mať negatívne dopady na občanov, negatívne dopady na štátny rozpočet a nebudú môcť byť rezorty zdravotníctvo, školstvo, dôchodky a ďalšie dávky sociálne uspokojované tak, ako by to bolo treba. Čiže takto treba vnímať to, čo som povedala. Ďakujem za pozornosť.
Pleštinská, Zita, poslankyňa NR SR (2022-11-08):
Ďakujem.
Laurenčík, Milan, podpredseda NR SR (2020-11-26):
Ďakujem veľmi pekne a prerušujem rokovanie o tomto bode programu. V rokovaní budeme teraz pokračovať v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 544/2010 Z. z. o dotáciách v pôsobnosti ministerstva práce, sociálnych vecí a rodiny (tlač 274). Prosím pána ministra práce Milana Krajniaka, aby zaujal miesto určené pre navrhovateľov, a spoločnú spravodajkyňu z výboru pre sociálne veci pani poslankyňu Drábikovú, aby zaujala miesto určené pre spravodajcov. Do rozpravy sa ešte prihlásila pani spoločná spravodajkyňa. Nie je tomu tak? (Reakcie z pléna.) Vzdáva sa rozpravy. Takže tým pádom vyhlasujem rozpravu za skončenú. Chce k rozprave zaujať stanovisko pán navrhovateľ? Nie. Žiada si záverečné slovo pani spoločná spravodajkyňa? Súčasne vás chcem požiadať, keby ste oznámili termín hlasovania o tomto návrhu zákona. Od, od pultu musíte ísť rozprávať. K rečníckemu pultu. (Pokračovanie rokovania o vládnom návrhu zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov , tlač 274.)
Hrnčiar, Andrej, podpredseda NR SR (2017-12-06):
Pán poslanec Klus.
Blanár, Juraj, podpredseda NR SR (2021-05-04):
Ďakujem, pán spravodajca. Otváram rozpravu. Do rozpravy som neobdržal žiadnu písomnú prihlášku, preto dávam možnosť prihlásiť sa ústne do rozpravy. Kto má záujem, môže tak urobiť. Pán poslanec a zároveň aj spravodajca Lehotský, pán poslanec Habánik. Ešte niekto má záujem? Nie je tomu tak. Uzatváram možnosť prihlásiť sa do rozpravy ústne. Ako prvý – pán spravodajca Lehotský, nech sa páči, máte slovo.
Ďuriš Nicholsonová, Lucia, podpredsedníčka NR SR (2018-09-14):
Ďakujem veľmi pekne, pán spravodajca. Otváram všeobecnú rozpravu. Ako prvý sa prihlásil v zmysle rokovacieho poriadku pán navrhovateľ, nech sa páči.
Grendel, Gábor, podpredseda NR SR (2020-07-15):
Pani poslankyňa Sulanová.
Kuriak, Milan, poslanec NR SR (2022-05-20):
Ďakujem. Kolega Rado, mám ťa rád. Prekáža ti, že bez medzirezortného pripomienkovania sa predkladá tento veľmi potrebný a dôležitý zákon o pomoci rodinám a deťom. Prekvapuje ma, že ti to neprekážalo pri iných menej dôležitých zákonoch, nejdem konkrétne menovať naposledy, o aký išlo. Hovoril si o slušnosti, o slušnom Slovensku. Snáď pomoc rodinám a deťom je tým najväčším prejavom aj slušnosti okrem iných prejavov. Rado, verím, že aspoň ty naberieš odvahu a využiješ, si na klube SaS, výnimku, výnimku, aby si mohol za pomoc rodinám a deťom zahlasovať. Určite tým okrem iných potešíš aj tvojich príbuzných na Orave, ktorí sú pro-rodiny a pro-life, ktorých poznám a veľmi si ich vážim. Keď si nechceš pomoc uplatniť, lebo vytýkaš, že, alebo ty ju nepotrebuješ, tak určite je dosť ľudí, rodín s deťmi na Slovensku, ktoré tieto tvoje peniaze, ktoré sú pre teba nadbytočné a nepotrebné, tak ich určite s radosťou využijú. Ak ich nevieš komu posunúť, tak ja ti rád poradím. Poznám stovky takýchto rodín. Máš, máš problém aj s financovaním voľného času detí. Každý, kto má deti a ktorým chodia deti na krúžky, tak vie, že koľko takéto aktivity rodiny stoja, a mnohé, mnohé deti si toto nemôžu dovoliť. Taký ten už v dnešnom storočí by to mal byť základ, aby neboli deti obmedzované kvôli nedostatku financií ešte aj v tomto. Verím tomu, že napríklad... (Prerušenie vystúpenia časomerom.)
M. Jureňa, minister pôdohospodárstva SR: (2007-06-28):
Čo sa týka uspokojovania reštitučných nárokov, tak musím pripomenúť, že v čase, keď riaditeľom Slovenského pozemkového fondu bol pán Puškáč, sa dodržiavalo pravidlo, že sa robilo uspokojovanie v rámci jedného kraja. Ale práve toto pravidlo bolo zmenené v čase pána riaditeľa pána Hideghetyho. Zhodou okolností s týmto pánom riaditeľom som mal veľmi dobrú spoluprácu, za ktorú mu i touto cestou ďakujem. Znovu by sme mohli o tom otvárať diskusiu, ale už som na tú prvú otázku odpovedal. A čo sa týka správnej rady, tak súhlasím, je to faktografia, že bola pôvodná správna rada odvolaná v auguste v roku 2006 a činnosť novej správnej rady sa začala vlastne až, nie je to tak dávno, pred pár týždňami. Ale zároveň musím upozorniť, že boli v platnosti odporúčania vlády Slovenskej republiky, ktoré boli rešpektované.
Šimečka, Michal, podpredseda NR SR (2024-05-03):
Ďakujem pekne. Pán poslanec Štefan Kišš, nech sa páči.
Pellegrini, Peter, predseda NR SR (2015-06-30):
Prezentujme sa a hlasujme o prvom návrhu pána poslanca Fronca. (Hlasovanie.) Prítomných 140 poslancov, za hlasovalo 26, proti bolo 73, zdržalo sa 41 poslancov. Tento bod sme neschválili.
Pellegrini, Peter, predseda NR SR (2015-09-29):
Ďakujem pekne, pán spravodajca. Zaujmite, prosím, miesto pre spravodajcu. Otváram rozpravu v druhom čítaní. Mám jednu písomnú prihlášku do rozpravy, pani poslankyne Magdy Vášáryovej. Potom dám možnosť prihlásiť sa do rozpravy ústne. Nech sa páči, pani poslankyňa, máte slovo.
Vetrák, Milan, poslanec NR SR (2021-09-24):
Kolegyne, kolegovia, ide o pomerne krátku novelu zákona o kompenzáciách pre zdravotne ťažko postihnuté osoby, a to z dôvodu, že v praxi dochádzalo k nejasnostiam, akým spôsobom si majú tieto zdravotne ťažko postihnuté osoby vypočítavať hodnotu majetku. Hodnota majetku je kľúčová pre určenie, či tieto osoby si môžu žiadať o kompenzácie. Tá hodnota je dnes približne alebo takmer 40-tisíc euro. Niektoré veci sa do toho započítavajú, niektoré nezapočítavajú, tie sú, toto je pomerne jasné, pretože sú vymenované v určitom zozname. Čo je nejasné a bolo doteraz nejasné, je, akým spôsobom sa má rátať podiel tejto osoby na majetku najmä v situáciách, kedy tam bolo nevysporiadané BSM, kedy sa viažu na ten majetok určité ťarchy, ako je, ako je hypotéka, ako sú nejaké exekučné záložné práva. A aj preto sme túto otázku v tejto novele vyjasnili spôsobom, na ktorom sme sa ako predkladatelia dohodli s príslušným ministerstvom. No a od toho prvého čítania až k tomuto druhému čítaniu bol priestor, aby sme ten návrh ešte vylepšili. V princípe sme zohľadnili dve pripomienky, ktoré nám boli doručené zo strany parlamentnej legislatívy. Prvá sa týkala toho, aby sme upresnili ešte aj v príslušnej prílohe, príloha č. 15 zákona, teda to, čo sa, akým spôsobom sa bude tá hodnota majetku vypočítavať a takisto sme ešte spresnili prechodné ustanovenia. Dalo sa to urobiť viacerými spôsobmi, zvolili sme ten, aby osoby, ktoré v dobrej viere si inak vypočítali tú hodnotu majetku, ako si ju mali podľa Úradu práce a sociálnych vecí a rodiny, tak aby teda dobre, keď už nebudú ďalej dostávať tie kompenzácie, pretože si to zle vyrátali, tak ale aby aspoň nemuseli spätne vracať sumy, ktoré v podstate ani oni sami nespotrebovali, pretože ich spotrebovali na osobných asistentov, ktorí im pomáhali, keďže to sú invalidné osoby, zvládať vôbec prežiť. Ale toto bude podrobnejšie, o tomto bude podrobnejšie potom hovoriť pán poslanec Drdul, ktorý predloží pozmeňujúci návrh v tomto smere. Čiže ja by som vás rád požiadal už len kvôli týmto osobám, ktorých život ľahký nie je, aby ste túto novelu zákona podporili, a teda pokiaľ možno tak všetci. Ďakujem pekne.
Blanár, Juraj, podpredseda NR SR (2021-02-03):
Pán poslanec Stredák, ďalší s faktickou poznámkou.
Kuffa, Štefan, poslanec NR SR (2021-11-30):
Ďakujem za slovo. Legalizácia a dekriminalizácia drog, to je presne to zakrádanie sa v tom pojmosloví. Rovnako je to obdobne aj s tou legalizáciou. Tak ako to bolo povedané, aj brat mi veľmi často rozprával, tí užívatelia tvrdých drog presne začínali mariškou. To bolo získať ho ako závislého, potom mu to nestačí a prechádza k tej tvrdej droge. Tomáš, to, že na teba reagovali negatívne ako kolegovia mnohí, to je len odpoveď toho, že si dobre hovoril, dobre, lebo si sa zastával spravodlivej a dobrej veci. Veď nám ide o naše deti, o naše rodiny. Všetko budeme robiť pre to, aby čosi také nikdy tuná Slovenská republika neprijala a nech sa to volá dekriminalizácia, legalizácia, alebo akokoľvek. A tie drakonické tresty, to som aj ja spomínal, sú neprimerané na Slovensku. Predstavte si, že v našom Trestnom poriadku, keď je, obyčajne je to MDŽ, alebo keď, ja neviem, okolo veľkonočných sviatkov, u nás na severovýchode Slovenska, na jar, Rómky zbierajú snežienky, ktoré voľne ako rastú. Tri roky basy dostanete za to, že ste odtrhli snežienku, prosím vás pekne, tak to je aký trest? Aký trest pre takú ženu, ktorá vôbec ani nevie, že čo to je? Chlieb, ktorý ukradne človek v núdzi v čase lockdownu, ktorý tuná máme, tak pôjde do basy a tri roky dostane basy, päť rokov basy? Koľko dostane? To sú tie neprimerané tresty. A keď sa chceme o tom baviť, tak nech je to uvoľnené vo všeobecnosti. Lekárov a zdravotné sestry, tak ako si to spomínal, to sme čo vytvorili? Otrokársku spoločnosť? Veď preto tí lekári odchádzajú a utekajú zdravotné sestry zo Slovenska. Pretože toto, už túto skúsenosť majú z prvej, z druhej vlny a oni už majú plné zuby toho, ale systém v zdravotníctve celý je veľmi, veľmi zle nastavený. Tu je problém.
Cigániková, Jana, poslankyňa NR SR (2019-11-28):
Pani kolegyňa Sárközy, veľmi dobre povedané, musím oceniť vystúpenie. A hlavne to som ja úplne nezvládla, tie paragrafy, zvládli ste to oveľa lepšie. A to je myslím si trafený úplne klinec po hlavičke, o toto presne ide, aj ste to prečítali. Opakujem, že rozumiem, pán Zelník, veď my sme sa o tom rozprávali, že má ísť o prevenciu, ale teda teraz ste presne povedali, že toto už, to už máme v zákone. Napriek tomu niekto si môže povedať, že no však čo, však to zazichrujeme, hej, že napíšem to ešte raz a potom možno ešte štyrikrát a na všetky trestné činy, čo samé osebe mi ináč akože až tak nevadilo, však nech je to päťkrát trestné, však nemusí byť iba raz. To samé osebe nijak nevadí. Ale čo to môže spôsobiť, čoho sa úprimne obávam, my budeme mať pocit, že sme vyriešili problém, ale my sme problém nevyriešili, pretože ak je to dnes trestné, tak potom možno je polemika o tom, či daný článok, o ktorom som hovorila, či autor nemal byť potrestaný, ale na to, ako sme počuli, už predsa dnes zákony máme. Čiže my sa, my keď napíšeme ďalší a schválime ďalší zákon, môže byť znova rovnako neúčinný. My sa musíme to, čo som hovorila, my sa musíme postarať o to, aby súčasné zákony boli dodržiavané a vymáhané, a nie sú, to je úloha štátu. A nie písať stále dokola nové a nové a všetky budú vlastne neúčinné, lebo tak ja len pre vysvetlenie. Ďakujem ešte raz za výborné vystúpenie. Vďaka.
Kvorka, Ján, poslanec NR SR (2018-12-06):
Ďakujem, pán predsedajúci. V rozprave k uvedenému návrhu zákona vystúpili traja páni poslanci. Pozmeňujúce a doplňujúce návrhy podali pán poslanec Fecko, Pavelka a pán poslanec Antal. Pán poslanec Antal žiadal vyňať na osobitné hlasovanie bod 1 zo spoločnej správy. Pristúpime k hlasovaniu o pozmeňujúcich a doplňujúcich návrhoch zo spoločnej správy, ktoré neboli vyňaté na osobitné hlasovanie. Dajte, prosím, hlasovať o bode 2 spoločnej správy s odporúčaním gestorského výboru schváliť.
Drdul, Dominik, poslanec NR SR (2023-03-22):
Vážený pán podpredseda, vážené panie poslankyne, páni poslanci, predseda Národnej rady Slovenskej republiky rozhodnutím č. 1495 z 31. januára 2023 pridelil predmetnú informáciu na prerokovanie ústavnoprávnemu výboru. Vláda predkladá informáciu na základe § 4 zákona č. 19/2022 Z. z., ktorým sa ustanovujú podmienky vydávania aproximačných nariadení vlády Slovenskej republiky, a to v polročných intervaloch. V II. polroku bolo vydaných sedem aproximačných nariadení a je predpoklad, že v I. polroku 2023 bude prijatých päť návrhov aproximačných nariadení vlády. Ústavnoprávny výbor prerokoval uvedenú informáciu na svojej 157. schôdzi dňa 9. marca 2023 a uznesením č. 700 odporúčal Národnej rade vziať ju na vedomie. Pán podpredseda, prosím, otvorte rozpravu.
Gyimesi, György, poslanec NR SR (2022-11-30):
Ďorď. Ďordi je ženské meno. (Reakcia predsedajúceho: „Ďuri." ) Tak. To už budeš pomaly ako pán predseda s Jánom Szőllősom. Čiže, vážený pán podpredseda Národnej rady, dovoľ mi, prosím, ako určenému spravodajcovi výboru predniesť informáciu o prerokovaní návrhu súhrnnej výročnej správy vo výboroch Národnej rady. Návrh súhrnnej výročnej správy pridelil na prerokovanie predseda Národnej rady rozhodnutím č. 1382 zo dňa 22. novembra 2022 Výboru Národnej rady pre financie a rozpočet a Výboru Národnej rady pre verejnú správu a regionálny rozvoj v termíne do 28. novembra 2022. Ako gestorský výbor určil výbor pre financie a rozpočet. V súlade s rozhodnutím predsedu Národnej rady prerokovali návrh súhrnnej výročnej správy výbor pre financie a rozpočet, výbor pre verejnú správu a regionálny rozvoj. Predloženú správu uvedené výbory prerokovali a svojim uznesením ju zobrali na vedomie a zároveň odporučili Národnej rade návrh súhrnnej výročnej správy vziať na vedomie. Návrh spoločnej správy vrátane stanoviska gestorského výboru prerokoval Výbor Národnej rady Slovenskej republiky pre financie a rozpočet na 113. schôdzi dňa 29. novembra 2022. Stanovisko gestorského výboru ani návrh spoločnej správy výboru neboli schválené, keďže návrh stanoviska gestorského výboru nezískal súhlas potrebnej väčšiny členov výboru pre financie a rozpočet. Predseda výboru pre financie a rozpočet zároveň určil za spravodajcu výboru poslanca Národnej rady, teda mňa, aby na schôdzi Národnej rady informoval o výsledku rokovania výboru a navrhol Národnej rade postup pri hlasovaní v zmysle príslušných ustanovení zákona o rokovacom poriadku. Ďakujem, skončil som. Otvor, prosím, rozpravu, pán podpredseda.
Žiga, Peter, podpredseda NR SR (2023-11-21):
S ďalšou faktickou poznámkou pán poslanec Grendel.
Žitňanská, Lucia, podpredsedníčka vlády a ministerka spravodlivosti SR (2017-05-10):
Ďakujem pekne, pán predsedajúci. Vážený pán predsedajúci, vážené dámy poslankyne, vážení páni poslanci, na rokovanie Národnej rady predkladám vládny návrh zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých ďalších zákonov. Je to návrh, ktorý bol vypracovaný na základe plánu legislatívnych úloh vlády a vychádza z potreby transpozície smernice Európskeho parlamentu a Rady z 13. júna 2012, pokiaľ ide o prepojenia centrálnych registrov, obchodných registrov a registrov spoločností členských štátov Európskej únie. Účelom tohto návrhu zákona je splniť požiadavky kladené uvedenou smernicu, a to je predovšetkým povinnosť zavedenia systému prepojenia registrov, ako aj povinnosť zverejňovania informácií o zapisovaných údajoch a poskytovania uložených listín v elektronickej podobe prostredníctvom tohto systému v rozsahu požadovanom smernicou. Vládny návrh bol predmetom konzultácie aj s podnikateľským sektorom. Bol predmetom štandardného legislatívneho procesu a aj na rokovanie vlády sa predkladal bez rozporov. Myslím si, že k tomuto návrhu zákona nie je treba v tejto chvíli povedať viac. Ide naozaj o transpozíciu, výsledkom ktorej bude sprístupňovanie zapisovaných údajov a niektorých listín v rámci Európskej únie. Zjednodušene povedané, cez náš systém bude možné dostať údaje a listiny z registrov iných členských štátov a rovnako z nášho systému budeme poskytovať do členských štátov údaje z nášho obchodného registra. Ďakujem veľmi pekne.
Glváč, Martin, podpredseda NR SR (2018-02-14):
Pardon, pán poslanec, prepáčte, zabudol som informovať, vedieme 3:2.
Číž, Miroslav, podpredseda NR SR (2014-12-09):
Ďakujem, pán poslanec. Teraz dávam slovo spravodajcovi, ktorého určil gestorský výbor pre financie a rozpočet, ktorý je navrhnutý, pánovi poslancovi Jozefovi Kollárovi, aby uviedol spravodajskú správu.
Grendel, Gábor, podpredseda NR SR (2023-03-23):
Na vystúpenia pána poslanca Dostála... Pán poslanec Baránik, bude procedurál? Do rozpravy. To dám hneď možnosť, ale ešte predtým faktické poznámky. Pán poslanec Kuriak a Lehotský. Končím možnosť prihlásiť sa s ďalšími. Takže pán poslanec Kuriak s faktickou.
Mizík, Stanislav, poslanec NR SR (2017-09-13):
Ďakujem za slovo. Pani Verešová, kde tu máte slobodnú a demokratickú krajinu? Aj keď si dám okuliare, teda mám štyri oči, vidím tu len ekonomické otroctvo, sociálne samovraždy, úžeru, prenasledovanie politických oponentov, plus dúhových šialencov a mladí ľudia určite nebudú utekať zo Slovenska kvôli Ústavu pamäti národa, ale kvôli nezamestnanosti. Ďakujem za slovo.
Bugár, Béla, podpredseda NR SR (2016-09-06):
Pán kolega, reagujte na pána ministra.
Hlina, Alojz, poslanec NR SR (2014-06-11):
Áno.
Laurenčík, Milan, podpredseda NR SR (2021-05-05):
Ďakujem. Toto bol posledný príspevok v rozprave k tomuto bodu, preto vyhlasujem všeobecnú rozpravu za skončenú. A pýtam sa, či chce zaujať stanovisko pán navrhovateľ. Nech sa páči.
Mora, Ján, poslanec NR SR (2018-05-29):
Pán poslanec Kéry, ja sa len chcem každopádne v prvom momente poďakovať teda za vašu podporu vášho zákona. Len trošku mi prišlo také, také zvláštne, že pri vašom výroku, teda hneď po vašom výroku nesúď, aby si nebol súdený, odznelo hneď slovo fašista. No ja sa osobne za fašistu nepovažujem, ale každopádne ako úplne kultivovaný prejav. Ja vám ešte raz ďakujem a tieto, tie invektívy, ktoré potom nasledovali, teda trošku pomýlené skrz na skrz na poslanca Uhríka, ale to si asi povie sám, berem ako takú povinnú jazdu vás, ako člena strany SMER – SD. Ale ďakujem.
Hrušovský, Pavol, podpredseda NR SR (2011-05-27):
Páni poslanci, je všeobecný súhlas? (Reakcia pléna.) Nie. Preto hlasujeme o návrhu. (Hlasovanie.) 133 prítomných, 70 za návrh, 47 proti, 9 sa zdržalo, 7 nehlasovalo. Návrh sme schválili. Panie poslankyne, páni poslanci, budeme pokračovať v rokovaní po 14-minútovej prestávke o 12.15 hod. Prerušujem rokovanie do 12.15 hod. (Prestávka.) (Po prestávke.)
Grendel, Gábor, podpredseda NR SR (2022-02-08):
S faktickou poznámkou pán poslanec Benčík.
Valášek, Tomáš, poslanec NR SR (2021-10-05):
Vďaka. Keďže nikto sa nehlási do rozpravy, tak si s pánami spravodajcami nahradzujeme rozpravu formou týchto výmen, ale vítam to tak či tak. Pán spravodajca, veľká vďaka za tvoju podporu meritu toho zákona, skutočne platová diskriminácia medzi ženami a mužmi sa v zamestnaní presne toho istého typu je neodôvoteľ... neodôvoditeľná a som rád, že to vidíš rovnako, len chcem reagovať na tú tvoju výtku, že tým vytvárame nadmerné zaťaženie pre podnikateľov. Ako som zdôraznil aj v tom samotnom vstupnom slove, a keď som zákon podpisoval, toho sme si priamo vedomí, naším cieľom je napraviť skrivodlivosť, ale nie zabiť pri tomto toho podnikateľského ducha, ten elán a tú kreativitu, ktorú vidíme medzi našimi podnikateľmi a podnikateľmi, preto rušíme nesúvisiacu administratívnu povinnosť, a aby sme v konečnom dôsledku mali svojho papierovania zhruba rovnako. Áno, budem prvý, ktorý prizná, že ten prvý rok, druhý rok možno pri tej tranzícii, kým sa nájde zväčša nejaké softvérové riešenie automatizované, to možno nebude jedna ku jednej, v konečnom dôsledku pevne verím, že toto bude jedna z tých administratívnych záťaží, ktorá bude zväčša zautomatizovaná, ide v konečnom dôsledku o veľmi jednoduchú excelovú tabuľku. Vďaka.
Kollár, Boris, predseda NR SR (2020-09-22):
Prosím, prezentujme sa a hlasujeme. (Hlasovanie.) Prítomných 143 poslancov, za 109, proti žiadny, zdržalo sa 33, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Fecko, Martin, poslanec NR SR (2016-04-27):
Ďakujem pekne. Ja len na doplnenie, aby sme to mali už úplne, kedy môže byť to skrátené konanie. Takže neni to ani rozhodnutie Rady bezpečnosti Organizácie spojených národov o akciách na zabezpečenie medzinárodného mieru a bezpečnosti vydaného podľa čl. 41 Organizácie spojených národov a nevyžaduje sa ani odkladné prijatie zákona. Takže, páni kolegovia, ani toto tu nehrozí, nebolo to, takže myslím si, že tie dôvody, ktoré tu boli spomínané, sú už úplne všetky, že nie je to neodôvodnené. Ďakujem pekne.
Petrák, Ľubomír, poslanec NR SR (2017-12-06):
Ďakujem pekne. Pán kolega, ja vnímam, že veci, ktoré tu dnes zazneli na vašu osobu, sa vás bytostne dotýkajú, a viem, že to nie je príjemné, ale chcem povedať, že my sme tento štýl politiky do tohto parlamentu nezaviedli. Vnímal som veľmi citlivo, že ste hovorili o tom, aké komplikované bolo vaše rozhodovanie a v akých komplikovaných súvislostiach, lebo ste chceli zachraňovať ľudské životy. Áno, máte pravdu. A myslíte si, že rozhodovanie ministra v iných situáciách je jednoduché? Nemyslíte si náhodou, že vaše vystúpenie sa dá charakterizovať slovami, že po boji je každý generálom? Ak by som použil slová, takmer každého poslanca z vášho hnutia, asi by som musel povedať, že nechápem, prečo ste potrebovali desať minút sa vyviňovať, ak by neplatilo tvrdenie alebo príslovie, že trafená hus zagága.
Žiga, Peter, podpredseda NR SR (2024-02-27):
Vážené panie poslankyne, vážení páni poslanci, budeme pokračovať v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 595/2003 Z. z. o dani z príjmov, tlač 71. Prosím pána poslanca Matoviča, aby zaujal miesto určené pre navrhovateľa a spravodajcu z výboru pre financie a rozpočet poslanca Júliusa Jakaba, aby zaujal miesto určené pre spravodajcov. Pán poslanec Matovič, môžete pokračovať v prerušenej rozprave. (Pokračovanie rokovania v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 71.)
Pado, Martin, poslanec NR SR (2011-10-21):
Pán predseda, dajte, prosím, hlasovať o tom, že predmetný návrh zákona prerokujeme v treťom čítaní ihneď.
B. Bugár, podpredseda NR SR: (2004-05-13):
(Hlasovanie.) Prítomných je 130 poslancov, za návrh 114, zdržalo sa 13, nehlasovali 3. (Potlesk.) Aj tento návrh sme schválili. Nech sa páči.
Danko, Andrej, predseda NR SR (2016-10-26):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Ondrejovi Dostálovi. Neštandardne a vzhľadom na neprítomnosť poslancov ďalší návrh zákona bude uvádzať pani Zemanová a pán Budaj a potom pán poslanec Galek a Ivan, pokiaľ sú zástupcovia výborov, aby tu boli, hej? Dobre, nech sa páči, pán poslanec Ondrej Dostál.
Žiga, Peter, podpredseda NR SR (2024-09-11):
Pán poslanec Gašpar.
Remišová, Veronika, poslankyňa NR SR (2018-10-24):
Ďakujem kolegovi Dostálovi. Aj z tohto je vidieť, akým spôsobom pracuje strana SMER, a teda aj strana SNS. Na jednej strane predloží jednak zlý pozmeňujúci návrh, ale ešte ani nepredloží pozmeňujúc..., ďalší pozmeňujúci návrh, bez ktorého je ten ich návrh, v podstate je nevykonateľný, bezpredmetný. Môžem ťa ubezpečiť, Ondrej, že my za hnutie Obyčajní ľudia a nezávislé osobnosti za návrh pána Madeja určite hlasovať nebudeme a nehlasovali by sme, ani keby teraz stihol ten svoj druhý doplňujúci návrh predložiť.
Danko, Andrej, podpredseda NR SR (2024-05-21):
Ďakujem, pani poslankyňa. Pokračujeme v rozprave. Pán poslanec Sabo.
Poliačik, Martin, poslanec NR SR (2019-10-28):
Ďakujem. Pán kolega, v obidvoch, v obidvoch častiach úplne súhlasím s tým, že konečným poškodeným aj tých návrhov, aj tých zákazov zverejňovania prieskumov bude občan. Občan, ak má nejaké obľúbené občianske združenie, ktoré bojuje za jeho záujmy dlhodobo v mieste jeho bydliska, tak ho nebude môcť nachádzať pri kandidátoch v miestnych voľbách, pretože takýchto združení sa páni navrhovatelia boja. Občan nebude mať informácie o preferencie, o preferenciách strán, ktoré zvažuje pri voľbách, pretože sa dynamiky, ktorú to môže vytvoriť, predkladatelia tohto návrhu boja. A oni informácie budú mať. Politické strany pred voľbami budú robiť svoje vlastné prieskumy, pretože ich potrebujú k nastavovaniu svojej stratégie a svojej taktiky. Ten, ktorý na tom, na tom bude strácať, je práve občan, pre ktorého okrem programu, okrem lídrov aj preferencie sú jedným z vodítok, na základe ktorých sa bude pred voľbami rozhodovať. Zo správania sa slovenských voličov a voličiek vieme, že v niektorých voľbách dva týždne pred voľbami len 40 % občanov je rozhodnutých, koho ide voliť. Dokonca v župných voľbách v roku dvetisíc, kedy boli naposledy (?), šestnásť, sedemnásť, až 8 % obyvateľov sa rozhodovalo až za plentou. Ak by sme boli zodpovední voči nim, tak im dáme informácie do poslednej možnej sekundy. Takto to nepôjde.
Grendel, Gábor, podpredseda NR SR (2021-05-28):
Pán poslanec Jarjabek.
Šimečka, Michal, podpredseda NR SR (2024-01-10):
Ďakujem veľmi pekne a teda vyhlasujem obednú prestávku a prajem vám všetkým dobrú chuť. (Prerušenie rokovania o 13.00 hodine.) (Pokračovanie rokovania o 14.00 hodine.)
Grendel, Gábor, podpredseda NR SR (2020-06-09):
Vyhlasujem všeobecnú rozpravu za skončenú. A chcem sa opýtať, či je všeobecný súhlas, aby sme si ešte vypočuli stanoviská navrhovateľa a spravodajcu. (Nesúhlasná reakcia pléna.) Nie je. Okej, takže tým pádom prerušujem rokovanie o tomto bode programu a vidíme sa o 14.00 hodine. (Prerušenie rokovania o 12.06 hodine.) (Pokračovanie rokovania o 14.00 hodine.)
Heger, Eduard, poslanec NR SR (2019-03-27):
Ďakujem veľmi pekne. Takže ja by som pokračoval a teda s tou výzvou na predkladateľov, aby teda povedali, že či sa to týka, táto zmena, ktoré som hovoril v tom prechodnom ustanovení, že teda tie stavebné konania, ktoré boli začaté a neboli dokončené do 28. 2. 2019, prejdú pod správu teda ministerstva vnútra, či takéto, či pod toto spadá aj samotný kaštieľ v Rusovciach, pretože, ako som hovoril, tento kaštieľ v Rusovciach bude stáť, jeho obnova bude stáť vyše 70 miliónov eur. Sedemdesiat miliónov eur. Ak si dobre pamätáte, tak obedy zadarmo mali pôvodne stáť okolo 100 miliónov, tým, že sa to teda posunulo, bude to neskôr, ale to je čiastka dvojtretinová z ročného rozpočtu obedov zadarmo. A o takúto rekonštrukciu sa teda má diať, jednať pri kaštieli v Rusovciach, a teda moja otázka je, či tento zákon sa dotkne aj rekonštrukcie tohto kaštieľa. Je to veľmi dôležité, pretože ak by to tak bolo, tak naozaj je to veľmi podozrivé, prečo si ministerstvo vnútra chce takýto kaštieľ zobrať pod seba a vlastne celú tú správu toho stavebného konania pod seba a prečo to prichádza práve v tomto momente. Takže toto ma tam veľmi vyrušuje, a teda by som bol rád, aby to predkladatelia vysvetlili. A či existujú teda ešte nejaké iné stavby, ktoré by sme mali mať na zreteli, ktoré budú dotknuté týmto prechodným ustanovením, na ktoré sa tiež môže vzťahovať nejaké veľmi zaujímavé verejné obstarávanie v rádovo miliónoch, desiatok miliónov, lebo tu, hovorím, jedná sa tu o 70, vyše 70, číslo boli aj 75 miliónov, verejné obstarávanie v takejto hodnote má spadať teda pod stavebné konanie, by malo spadať po novom pod ministerstvo vnútra. Čo je podľa mňa určite veľký výkričník o to viac, keď sa to snaží zakryť pod rúško nejakej bezpečnosti. No a to tretie je, že samotné, ako hovorím, to, čo sme sa rozprávali aj na výbore ohľadom tej bezpečnosti, nebolo to nijako vysvetlené, kvalifikovane vysvetlené, že prečo by teda táto bezpečnosť mala byť ohrozená, ak to ide v riadnom stavebnom konaní na stavebných úradoch. Či tým chceme povedať, že nedôverujeme teda úradníkom na stavebných úradoch, alebo či máme pocit, že potrebujeme naozaj teda zaviesť taký papalašizmus, že budeme si to robiť u seba doma, keď to tak poviem. No a toto teda mi tam tiež nesedí. Ale to najdôležitejšie, čo ma zaujíma, je práve tie prechodné ustanovenia, a teda zopakujem, teda či sa to bude týkať kaštieľa v Rusovciach, ktorého rekonštrukcia má stáť 75 miliónov alebo rádovo 70 miliónov eur a ako sa to dotkne tejto stavby alebo nejakých iných stavieb. Lebo to je podľa mňa tá najkľúčovejšia časť, ktorá môže pôsobiť ako nejaká skrytá časť, pretože je to, sú to len prechodné ustanovenia, ale ako vieme, diabol je skrytý v detailoch. Takže toľko k môjmu vystúpeniu a budem čakať teda na reakcie pána predkladateľa. Ďakujem veľmi pekne, skončil som.
Grendel, Gábor, podpredseda NR SR (2021-05-12):
S reakciou na faktické poznámky pán poslanec Mazurek.
Paška, Pavol, predseda NR SR (2014-09-16):
Hlasujeme. (Hlasovanie.) 78 prítomných, 77 bolo za, 1 sa zdržal. Návrhy sme schválili. Pán poslanec Demian uvedie v prvom čítaní hlasovanie o vládnom návrhu zákona o dani z motorových vozidiel a o zmene a doplnení niektorých zákonov . Je to tlač 1122.
Laurenčík, Milan, podpredseda NR SR (2020-09-17):
Týmto bol vyčerpaný počet písomne prihlásených poslancov. Pýtam sa, či sa niekto chce prihlásiť do rozpravy ústne. Končím možnosť prihlásiť sa, prihlásili sa dvaja páni poslanci. Nech sa páči, pán poslanec Milan Mazurek.
Jasaň, Viliam, poslanec NR SR (2012-10-24):
Ďakujem pekne. Vážená pani predsedajúca, vážené poslankyne, poslanci, vážený pán minister, dovoľte, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady vystúpil v prvom čítaní k vládnemu návrhu zákona, ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky, máte to ako tlač 227, ako spravodajca určený Výborom Národnej rady Slovenskej republiky pre sociálne veci uznesením č. 25 z 11. októbra 2012  podal spravodajskú informáciu k návrhu zákona. Predseda Národnej rady Slovenskej republiky rozhodnutím č. 217 z 28. septembra 2012 navrhol prideliť návrh zákona na jeho prerokovanie výborom a navrhol gestorský výbor, vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh spĺňa všetky ustanovené náležitosti podľa rokovacieho poriadku Národnej rady a podľa legislatívnych pravidiel na jeho prerokovanie v Národnej rade Slovenskej republiky. Návrh zákona zdôvodnil navrhovateľ a navrhovaná právna úprava je v súlade s Ústavou Slovenskej republiky a medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady pre ľudské práva, národnostné menšiny, Výboru Národnej rady pre financie a rozpočet, Výboru Národnej rady pre sociálne veci, pričom za gestorský výbor navrhujem Výbor Národnej rady pre sociálne veci, a odporúčam, aby výbory, ktorým bol návrh pridelený, ho prerokovali v termíne do tridsať dní a v gestorskom výbore do tridsiatich dvoch dní od prerokovania návrhu zákona v Národnej rade. Pani predsedajúca, ďakujem, skončil som, otvorte, prosím, rozpravu.
Pčolinský, Peter, podpredseda NR SR (2023-03-16):
Ďakujem. Teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Radovanovi Marcinčinovi. Nech sa páči, pán poslanec, uveďte stanovisko výboru.
Laššáková, Jana, podpredsedníčka NR SR (2012-09-18):
Pýtam sa, chce zaujať k rozprave stanovisko spoločný spravodajca? (Reakcia spravodajcu.) Nie. Prerušujem rokovanie o tomto bode programu. Pokračujeme v rokovaní prvým čítaním o vládnom návrhu zákona o neprimeraných podmienkach v obchodných vzťahoch, ktorých predmetom sú potraviny . Vládny návrh zákona je uverejnený ako tlač 187, návrh na jeho pridelenie na prerokovanie výborom je v rozhodnutí č. 176. Teraz prosím pána ministra pôdohospodárstva a rozvoja vidieka pána Ľubomíra Jahnátka, aby vládny návrh zákona uviedol. Nech sa páči, pán minister.
Laššáková, Jana, podpredsedníčka NR SR (2016-02-11):
Pán poslanec Zajac, nech sa páči.
Pellegrini, Peter, predseda NR SR (2015-06-30):
Prezentujme sa hlasujme o návrhu pána spravodajcu o pridelení návrhu zákona výborom, určení gestorského výboru, ako aj určeniu príslušných lehôt výborom na jeho prerokovanie v druhom čítaní. (Hlasovanie.) Prítomných 137 poslancov, za hlasovalo 131, zdržali sa 4 poslanci, nehlasovali 2. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Poprosím teraz pána poslanca Bublavého, aby uviedol hlasovanie o bode 71 nášho programu, ktorým je prvé čítanie o vládnom návrhu zákona o registri právnických osôb, podnikateľov a orgánov verejnej moci (tlač 1579). Nech sa páči, pán poslanec. (Hlasovanie o vládnom návrhu zákona o registri právnických osôb, podnikateľov a orgánov verejnej moci a o zmene a doplnení niektorých zákonov , tlač 1579.)
Hlina, Alojz, poslanec NR SR (2013-06-04):
Teda ďakujem, že ste takto zareagovali, lebo to vy, vy, pani kolegyňa, máte dve možnosti... (Prerušenie vystúpenia predsedajúcou.)
Kollár, Boris, predseda NR SR (2021-07-02):
S faktickou poznámkou vystúpi pani poslankyňa Kozelová.
Pročko, Jozef, poslanec NR SR (2020-05-14):
Ďakujem. Jednu vec chcem povedať. Ja od roku 2000, naša nezisková organizácia, pomáhame ľuďom osvojiť si, adoptovať si deti a povedať, že homosexuálne páry u nás na Slovensku nevychovávajú deti, nie je pravda, pretože vaša legislatíva umožňuje jednu vec, a to je, že ste sám, žijete ako sám, nemáte partnerku, nemáte družku, nie ste v žiadnom vzťahu a požiadate o adopciu. Po čase vám, samozrejme, keď spĺňate všetky tie náležitosti, ktoré sú tu, a veľmi, naozaj to musím povedať, že sa skúmajú všetky veci okolo vás, či, či máte, teda či viete vytvoriť predpoklady, skúmajú sa vaše osobnostné, urobia sa psychotesty a tak ďalej a tak ďalej, a keď získate túto možnosť, tak si môžete adoptovať dieťa. Vychovávate to dieťa a teraz máte partnera a žijete s tým partnerom. Toto tu už je. A ja absolútne súhlasím s pánom Dostálom, že, viete, nezávisí od toho, že či ste homosexuál alebo či ste v riadnom zväzku, ale keď ste dobrý človek, dobrý človek, tak naozaj aj homosexuáli dnes už vychovávajú deti a nemôžte im ho zobrať, lebo to dieťa jednoducho, jednoducho je tak vychovávané. A štát mu to umožnil. To znamená, že tu je ten problém, tu je ten problém, ak ho teda, ale ja nechcem povedať ani problém, ale tu je tá vec, ktorá už tu je. Toto tu už je. Ďakujem veľmi pekne.
P. Hrušovský, predseda NR SR: (2004-02-05):
(Hlasovanie.) 131 prítomných, 74 za návrh, 30 proti, 27 sa zdržalo. Návrh uznesenia sme schválili. Pán spoločný spravodajca. M. Maxon, poslanec: Ďakujem pekne. Dámy a páni, k tlači 488 som predložil ešte ja jeden návrh uznesenia, máte ho v písomnej forme. Dostatočne som ho odôvodnil a vyjadril s ním súhlas aj minister pôdohospodárstva.
Zmajkovičová, Renáta, podpredsedníčka NR SR (2012-12-11):
Pán poslanec Poliačik.
Šimečka, Michal, podpredseda NR SR (2024-02-27):
Ďakujem pekne. Pán poslanec Pročko.
Cigániková, Jana, poslankyňa NR SR (2018-09-13):
Ja by som chcela kolegov poprosiť, bože, nebuďme takíto spiatočnícki, veď v tomto prípade naozaj kriminalizujeme ľudí, ktorí majú nejaký problém. A, pán Zelník, veď určite lekári ako vy sú aj v iných parlamentoch, my sme poslední z Európskej únie, ktorí máme takto zbytočne prehnanú právnu úpravu. Martin, ja ti chcem poďakovať, že sa za to stále opakovane biješ, veľmi rada sa pridám kedykoľvek aj nabudúce, hlavne v prostredí, kde teraz vidíme, kam takýto prehnaný strach smeruje. Naozaj, ja niekedy žasnem, že existujú ľudia, ktorí nedokázali sa naučiť ani pravopis základnej školy a dokážu sa naučiť všetky ohrozenia všetkých látok. Mne to toto veľmi pripomína, pán Zelník, veď vy ste jeden rozumný lekár a keby ste si s Martinom sadli, prípadne navštívili zahraničie, porozprávali sa s odborníkmi, nech tu neni takéto doťahovanie, lebo určite aj vy pripustíte, že by ste sa mohli mýliť, keďže aj v iných krajinách sú určite takíto ľudia a podľahli nejakým argumentom. Ja by som to veľmi uvítala, lebo bola by to škoda, keby sme kriminalizovali ľudí, ktorí majú problém len kvôli takým myšlienkovým pochodom, ako majú naozaj ľudia, ktorí nezvládnu ani pravopis, nehovorím teraz, samozrejme, pán Zelník, o vás, hovorím o pánovi Mizíkovi a jemu podobných. Vidíte ten rozdiel, naozaj tu je. Normálna čistá argumentácia, krajiny, ktoré majú dôkazy, sú k tomu podklady, štúdie, vy, viem, máte svoju verziu, ale skúste trošku pripustiť a možno komunikovať pred tým, ako takéto niečo zamietnete. Je to zbytočné, škodíme tým ľuďom, je to zbytočné. Ďakujem.
Pollák, Peter, poslanec NR SR (2021-10-21):
Ďakujem pekne. Pripomínam členom výboru pre ľudské práva, národnostné menšiny, že schôdza výboru bude o trinástej v miestnosti č. 149.
Jurčík, Ľudovít, poslanec NR SR (2011-03-23):
Prosím, pán predsedajúci, v rozprave nevystúpil okrem pána Jahnátka žiaden poslanec a pán Jahnátek nepodal žiadny procedurálny návrh. Prosím, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
D. Jarjabek, poslanec: (2002-07-03):
J. Migaš, predseda NR SR: Prezentujme sa a hlasujme. (Hlasovanie.) Prítomných je 114 poslancov, za 48, proti 16, zdržalo sa 35, nehlasovali 15. Tento návrh sme neschválili. Pani poslankyňa Tóthová, nech sa páči. Procedurálny návrh.